Zuchu

Zuhura Othman Soud (anafahamika zaidi kwa jina lake la kisanii Zuchu; alizaliwa tarehe 22 Novemba mwaka 1993) ni mwanamuziki, mtunzi wa nyimbo na msanii wa kurekodi wa Kitanzania aliezaliwa Zanzibar. Ni mhamasishaji na muendelezaji mzuri wa mtindo mpya wa muziki unaoitwa Singeli. Nyimbo yake ya 'Hujanizidi' inadhihirisha jambo hili. Nyimbo zake nyingi ziko kwenye mtindo wa Singeli. Hivyo basi, tunaweza kumuita Malkia wa Singeli. Amesainiwa chini ya lebo ya WCB Wasafi Records chini ya uongozi wa Diamond Platnumz.

Alitunukiwa tuzo ya silver play button na mtandao wa kijamii wa Youtube kwa kuwa msanii wa kwanza wa kike Afrika ya mashariki kwa kufikisha wafuasi zaidi ya 100,000 ndani ya wiki moja.

Katika wiki ya kusheherekea siku ya kuzaliwa, Zuchu alitunukiwa tuzo ya msanii bora chipukizi wa mwaka 2020 na tuzo All Africa Music Awards AFRIMMA.

Maisha ya awali
Zuchu amezaliwa kwenye familia ya wanamuziki. Ni binti wa mwanamuziki wa taarabu anayefahamika kwa jina la Khadija Kopa. 
Zuchu alianza kuimba akiwa na umri mdogo na baadae kushirikiana na mama yake Khadija Kopa katika wimbo unaofahamika kama Mauzauza 

Zuchu alitambulika rasmi kwenye Tasnia ya muziki mnamo Aprili 2020. Mpaka sasa ana albamu moja na alichaguliwa kushiriki mashindano ya kuwania tuzo ya MTV MAMA awards ya mwaka 2021. Kwenye mashindano hayo, Zuchu alipangwa katika kipengele cha 'best breakthrough act', na alikabiliwa na ushindani kutoka kwa Elaine na Focalistic wa Afrika Kusini na Tems na Omah Lay wote kutoka Nigeria, John Blaq (Uganda) na Sha Sha (Zimbabwe).

 Kazi 
Zuchu alianza kuimba akiwa na umri mdogo na baadaye alishirikiana na mama yake, Khadija Kopa, katika wimbo ulioitwa Mauzauza uliomo kwenye EP yake ya kwanza I am Zuchu. Mara ya kwanza kujitokeza hadharani kama msanii ilikuwa mwaka 2015. Alitumbuiza miongoni mwa wasanii wengine katika toleo la kwanza la TECNO OWN THE STAGE lililofanyika Lagos, Nigeria, ambapo alifanya majaribio (audition) pamoja na msanii wa Tanzania, Nandy.

Mwaka 2022, Zuchu alikua msanii wa kike mwenye idadi kubwa zaidi ya wanaojisajili (subscribers) kwenye YouTube katika eneo la Afrika Kusini mwa Jangwa la Sahara. Miezi michache baadaye, alikua msanii wa kwanza wa kike katika Afrika Mashariki kufikisha jumla ya mitiririko (streams) milioni 100 kwenye jukwaa la Boomplay.

Vilevile mwaka 2022, Zuchu alikua msanii wa kwanza wa kike kutoka Afrika Mashariki kupata uteuzi (nominashion) katika tuzo za MTV EMAs.

Zuchu alianza mwaka 2023 kwa kutoa wimbo mpya ulioitwa Utaniua. Wimbo huo ulipokelewa vizuri na wakosoaji wa muziki, ambapo mwandishi wa habari za muziki nchini Tanzania, Charles Maganga, aliusifu wimbo huo kama kazi ya karibu kihisia inayotoa heshima kwa muziki wa Bongo Flava na Baibuda.

Mnamo Machi 2023, Zuchu alitoa video yake ya kwanza rasmi ya muziki kwa mwaka 2023 kwa wimbo ulioitwa Napambana.

Mwezi Juni 2023, Zuchu alitangaza kufikisha jumla ya watazamaji zaidi ya milioni 500 kwenye YouTube, na hivyo kuwa msanii wa kwanza wa kike Afrika Mashariki na wa tano kwa ujumla barani Afrika kufikia rekodi hiyo.

Mwaka 2023 pia, wimbo wa Zuchu wa mwaka 2021 ulioitwa Sukari uliorodheshwa katika nafasi ya nane na Notjustok kwenye orodha yao ya nyimbo bora za Tanzania za muongo mmoja kuanzia 2012 hadi 2022.

 Diskografia 
 Albamu 
Zuchu aliachia albamu ya kwanza iliyotambulika kama “I am Zuchu“ mwaka 2020 ikiwa na nyimbo 7.

Albamu yake ndiyo albamu iliyosikilizwa na watu wengi zaidi nchini Tanzania kwa mwaka 2020 na video za nyimbo zake zimetazamwa na mamilioni ya watu.
Mwanamziki Zuchu kwa sasa anatamba na albamu yake mpya iitwayo Peace And Money yenye nyimbo kama Till I Die akiwa ame mshirikisha Spyro, Lollipop akiwa amemshirikisha Yemi Alade, Mwizi, Antenna, Makonzi, Lullaby akiwa na Majeeed, I Don't Care, Mama, Nimechoka akiwa amemshirikisha msani mkubwa Tanzania Diamond.
https://www.thecitizen.co.tz/tanzania/news/entertainment/zuchu-named-on-bbc-s-10-african-musicians-to-look-out-for-in-2021-3245486

Nyimbo zake
MwakaNyimboAlbamu2020"Hakuna Kulala"I Am Zuchu EP"Nisamehe""Kwaru""Wana""Raha""Ashua"(feat. Mbosso)"Tanzania ya Sasa""Shangilia""Mauzauza"(feat. Khadija Kopa)"Cheche" (feat. Diamond Platnumz)"Litawachoma" (feat. Diamond Platnumz)"Hasara""Nobody" (feat. Joeboy)2021"Sukari"

MwakaNyimboAlbamu2024"Till I Die"(feat. Spyro)Peace and Money"Lollipop"(feat. Yemi Alade)"Mwizi""Antenna""Makonzi""Lullaby"(feat. Majeed)"I Don't Care""Cherie"(feat. Lava Lava)"Tinini"(feat. H-art The Band)"Mama" "Nimechoka" "Wale wale"(feat. Diamond Platnumz)"Hujanizidi" (feat. D Voice)

Marejeo

Jamii:Watu walio hai
Jamii:Waliozaliwa 1993
Jamii:Arts and Feminism 2023
Jamii:Wanamuziki wa Tanzania
Jamii:Wanawake wa Tanzania
Jamii:WikiGap JWK 2026